Lav et referat af nedenstående tekst:

Tekst:
Et flertal i Folketingets epidemiudvalg er blevet enige om at løfte en række coronarestriktioner fra 16. januar. Det oplyser sundhedsminister Magnus Heunicke på et pressemøde onsdag aften. Hævelsen af restriktionerne sker på baggrund af anbefalinger fra coronaekspertgruppen kaldet Epidemikommissionen. På baggrund af kommissionens anbefalinger åbner dette fra søndag 16. januar: Højskoler, aftenskoler og Folkeuniversitetet Udendørs idrætsarrangementer, hvor tilskuere har billetter og sidder ned Zoologiske haver, akvarier, forlystelsesparker og omrejsende tivolier Museer, kunsthaller og aktivitetscentre De ovenstående ting genåbnes med krav om coronapas og mundbind eller visir. Sidstnævnte krav gælder kun indendørs. Derudover indstiller Epidemikommissionen, at følgende åbner med krav om coronapas og mundbind/visir og desuden en deltagerbegrænsning på 350 personer indendørs: Biografer Spillesteder og teatre Steder, hvor der afholdes foredrag og konferencer Folketingets epidemiudvalg har på dette punkt åbnet yderligere op end kommissionen anbefalede, da deltagerbegrænsningen ser ud til at blive hævet til 1500 personer i indhegnede områder af 500. Det bliver ikke tilladt at stå op til de pågældende steder. Desuden indføres et arealkrav i Folkekirken og andre trossamfund bortfalder fra natten til 16. januar. Coronapassets gyldighed vil også blive forkortet, så det fremover kun vil gælde fem måneder efter andet vaccinestik eller tidligere smitte. Disse restriktioner anbefales fortsat Det er dog langt fra alle restriktioner der bliver hævet. Følgende forbliver - i første omgang - lukket til og med 31. januar. Natteliv Spillehaller og kasinoer Legeland og badeland Forsamlingshuse og selskabslokaler Derudover skal serveringssteder fortsat stoppe udskænkning af alkohol fra kl. 22 og holde lukket fra kl. 23 til kl. 05. Der er desuden et generelt forbud om salg af alkohol fra kl. 23 til kl. 05. Arealkravet på 2 kvadratmeter per gæst for siddende gæster og 4 kvadratmeter for stående gæster bibeholdes. De eksisterende mundbindskrav samt kravet om pladsbillet i InterCity- og InterCityLyn-tog forbliver. Anbefalingen, om at ansatte på både offentlige og private arbejdspladser så vidt muligt arbejder hjemmefra, består, men Epidemikommissionen lægger op til, at opfordringen gradvist lempes "snarest". Restriktioner udløber søndag Lempelserne sker på baggrund af anbefalinger fra Epidemikommissionen. Epidemikommissionen består af en lang række embedsmænd fra ministerier og sundhedsmyndigheder, og den kan som nævnt kun komme med anbefalinger til regeringen, som så bruger disse til at foreslå restriktioner i epidemiudvalget. Regeringen har traditionelt fulgt indstillingerne fra Epidemikommissionen. Alle Folketingets partier - med undtagelse af Alternativet, Frie Grønne og Kristendemokraterne - er repræsenteret i epidemiudvalget, og hvis restriktioner skal vedtages her, må der ikke være et flertal mod restriktionerne. Næste genåbning kan blive stor Epidemikommissionen har i sine anbefalinger forud for onsdagens beslutning om lempelse af restriktionerne forholdt sig til, hvordan den videre genåbning af samfundet skal foregå. Her lægger kommissionen op til "få større trin, frem for flere mindre trin". Kommissionen vurderer i øjeblikket, at næste trin i genåbningen kan indeholde en lempelse af hovedparten af de øvrige restriktioner på kultur- og erhvervsområdet samt begrænsningerne på serveringsteder.

Referat:
En række restriktioner bortfalder 16. januar. Få overblikket her.